Tanjong Pagarin konttisatama
Pasir Panjangin Terminaali 1.
Jurongin satama.
**Singaporen satama** (LOCODE: SG SIN ja SG SCT (Singapore Container Terminal)) on erittäin suuri meriliikenteen keskus Singaporessa. Vuonna 2011 se oli 531,6 miljoonan tonnin kokonaisrahtimäärällään maailman 3. suurin satama kiinalaisten Shanghain ja Ningbon ja Zhoushanin sataman jälkeen. Myös vuosien 2012 (538,0 milj. tonnia) ja 2013 satamatilastoissa (559,6 milj. tonnia) Singaporen satama listattiin maailman 3. suurimmaksi satamaksi. 

Konttiliikenteessä Singapore oli maailman suurin vielä vuonna 2009, mutta jäi vuosina 2010–2011 toiselle sijalle ohi nousseen Shanghain jälkeen. Hongkongin satamaa oli näinä vuosina kolmanneksi suurin konttisatama. Singaporen sataman kautta kulki vuonna 2011 kontteja 29,938 miljoonan,  vuonna 2012 31,6 miljoonan ja vuonna 2013 32,6 miljoonan TEU:n verran.

Vuonna 2011 satamassa kävi yhteensä 127 998 yli 75 tonnin alusta. Suurimmat alusryhmät olivat tankkerit (22 280 kpl) ja konttialukset (19 290 kpl).

Alusten polttoainehuollossa Singaporen satama on oman ilmoituksensa mukaan maailman suurin ja tärkein. Vuonna 2019 sieltä tankattiin kaikkiaan 47,5 miljoonaa tonnia polttoainetta.

Satama on perustettu 1800-luvulla. Toisen maailmansodan aikana sataman makasiinit tuhoutuivat japanilaisten pommituksissa ja lukuisat upotetut alukset haittasivat liikennettä satama-altaassa. Vuoteen 1947 mennessä sataman kautta kulkevan rahdin määrä nousi kuitenkin jo 20,4 miljoonaan nettorekisteritonniin, ja nelinkertaistui siitä vuoteen 1963 mennessä. Vuonna 1972 avattiin uusi konttilaituri, jonka avulla voitiin vastaanottaa kolmannen sukupolven konttialuksia. Vuonna 1997 satamaan avattiin toinen terminaali, Pasir Panjang.

Nykyisin keskeinen satamaoperaattori PSA Singapore (PSA= Port of Singapore Authority) toimii viidessä terminaalissa. Kolme niistä, Tanjong Pagar, Keppel ja Brani, ovat aivan kaupungin keskustassa. Pasir Panjangin kaksi terminaalia terminaalia ovat hiukan keskustan länsipuolella. Lokakuussa 2012 se julkisti suunnitelman laajentaa Pasr Panjangin aluetta vielä kahdella terminaalilla ja 15 uudella laiturilla.

PSA Singaporen lisäksi Singaporessa toimii toinen suuri satamaoperaattori (Jurong Port Pte). Jurongin satama hoitaa muutakin rahtia kuin konttitavaraa. Vuonna 2011 sen käsittelemästä rahdista lähes puolet oli terästuotteita.

Singaporen suunnitelmissa on luopua keskustan konttiterminaaleista ja siirtää rahtiliikenne Tuasin niemelle kaupungin länsiosaan.

Näkymä Singaporen sataman Keppelin konttiterminaaliin (Keppel Container Terminal)

Lähteet
-------

1. ↑  United Nations Code for Trade and Transport Locations (UN/LOCODE) (YK:n koodi kauppa- ja liikennepaikoille (UN/LOCODE)) unece.org. Viitattu 3.3.2013. (englanniksi)
2. 1 2  Port of Rotterdam: Port statistics 2009 - 2010 - 2011 (World ports, Top 20 World ports 2011-2009 on pages 8-9) Port of Rotterdam, portofrotterdam.com. Viitattu 26.12.2012. (englanniksi)
3. 1 2  Throughput Ranking of Top 10 Global Ports (Shanghain merenkulkuyliopiston ylläpitämän China Shipping Databasen tieto vuosien 2012-2013 rahtimääristä tonneina maailman 10 suurimman sataman osalta; saman tilaston toiselta lehdeltä löytyvät 10 maailman suurinta konttisatamaa samoina vuosina) Shanghai Maritime University China Shipping Database.  Arkistoitu 28.5.2014. Viitattu 17.6.2014. (englanniksi)
4. ↑  Singapore retains busiest world port title  2008. Channel Asia. Viitattu 20.10.2012.
5. ↑  Shanghai Surpasses Singapore as World's Busiest Port as Trade Volumes Jump  2011. Bloomberg. Viitattu 9.11.2012.
6. ↑  Vessel arrivals by number (PDF) MPA. Viitattu 9.11.2012.
7. ↑  Bunkering MPA. Viitattu 9.11.2012.
8. ↑  Singapore’s 2019 Maritime Performance MPA. Viitattu 3.1.2022. (englanniksi)
9. ↑  Singapore Harbor from Its Founding to the Present: A Brief Chronology (Wayback archive) National University of Singapore.  Arkistoitu 24.8.2007. Viitattu 9.11.2012.
10. ↑  Singapore terminals Singapore PSA.  Arkistoitu 17.11.2012. Viitattu 9.11.2012.
11. ↑  Singapore to Spend S$3.5 Billion to Expand Pasir Panjang Port Bloomberg. Viitattu 9.11.2012.
12. ↑  Cargo Type 2011 Jurong Port.  Arkistoitu 22.10.2012. Viitattu 9.11.2012.
13. ↑  All Container Ports To Be Located At Tuas In 10 Years  2.10.2012. EnterpriseOne. Viitattu 9.11.2012. [vanhentunut linkki]

Aiheesta muualla
----------------

* World port rankings 2010 (pdf) - kokonaisrahtimäärä (t) ja konttiliikenteen määrä (TEU) (englanniksi) (American Association of Port Authorities)
* World Container Traffic Data (Arkistoitu – Internet Archive) (englanniksi) (iaphworldports.org)
* Top 50 World Container Ports (englanniksi) (worldshipping.org)
* Review of Maritime Transport 2011 -yleiskatsaus (UNCTAD/RMT/2011, pdf, 8,9 MB) (englanniksi) (unctad.org)

CommonsCommons
Wikimedia Commonsissa on kuvia tai muita tiedostoja aiheesta **Singaporen satama**.